Stuðlaberg Fasteignasala kynnir glæsilegar 3ja - 4ra herbergja íbúðir við Reynidal 4 - 8 í Njarðvík . Um er að ræða þrjú sex íbúða hús á tveimur hæðum á frábærum stað í Innri-Njarðvík þar sem stutt er í skóla og leikskóla . Tvær stærðir eru á íbúðum ca 73fm og ca 102fm . Fyrsti áfangi er tilbúinn til afhendinga strax og annar áfangi byrjun árs 2020 . Skilalýsing eignar : Útveggir : Einangrað að utan með þéttpressaðri steinull . Klætt með hvítum sléttum 2 mm álplötum . Þak : Húsin eru með einhallandi léttu þaki úr timbri , einangruð og klædd að utan með ásoðnum þakpappa . Gluggar : Allir gluggar eru hefðbundnir ál / trégluggar ( álklæðing að utan , tré að innan ) með tvöföldu einangrunargleri . Gluggarnir verða hvítir að innan en dökkgráir að utan . Hurðir eru smíðaðar úr timbri með og verða dökkgráar . Rennihurðir út á svalir verða úr áli . Svalir / verandir : Svalagólf eru staðsteypt og verða klædd með harðvið . Svalahandrið eru úr galvaniseruðu stáli . Á svölum íbúða er útiljós . Rennihurð verður út á svalirnar . Á neðri hæðum verður afgirt verönd með timbur gólfi og tvöföldum skjólvegg . Gler : Tvöfalt verksmiðjugler frá viðurkenndum framleiðanda verður í húsinu og flyst ábyrgð þess áfram til kaupanda . Lóð : Lóð umhverfis hús er graslögð . Frágangur íbúða inni : Íbúðum verður skilað með handslökkvitæki og reykskynjara . Gólf : Milligólf íbúða eru staðsteypt . Hágæða harðparket með hljóðdeyfidúk er á gólfum íbúða , flísar eru á gólfum baðherbergis / þvottahúss og anddyris . Gólf í geymslum eru með epoxy sem nær uppá veggi . Veggir : Steyptir veggir eru spartlaðir og málaðir . Léttir innveggir eru spartlaðir og málaðir . Fyrirkomulag innveggja verður í samræmi við samþykkta byggingarnefndarteikningu . Veggir verða málaðir í ljósum lit . Baðherbergisveggir skilast flísalagðir að hluta . Loft : Steypt loft eru slípuð , spörtuð og máluð í ljósum lit . Innréttingar : Skápar og innréttingar eru útbúnir úr 16 m grá plasthúðuðu spónaplötuefni að innanverðu . Sýnilegi fletir eru útbúnir úr efni frá Innval / Egger . Black-Brown Thermo Oak H1199 ST 12 . Borðplötur plastlagðar . Plast frá Innval / Egger light concrete F272 ST 9 . Höldur á frontum frá Innval / Egger svartar mattar Inréttingar eru framleiddar hjá Grindinni ehf Grindavík . Innihurðir : Hurðir verða með lykillæsingu og hurðarhúnar verða úr burstuðu stáli . Hurðir eru hvítlakkaðar , með felli þröskuldum og með yfirfelldum hurðarkörmum og gereftum . Eldhús : Eldhús skilast fullbúin með tækjum frá AEG , þar með talið keramikhelluborð , bakarofn , uppþvottavél og ísskáp Stálvaskur er fræstur í borðplötu . Eldhúsinnrétting er sérsmíðuð frá Grindin ehf og er með mjúklokunarbúnaði , vaski og blöndunartækjum frá Grohe . Lýsing undir efri skápum þar sem við á.Baðherb. : Baðherbergisgólf eru flísalögð með ljósum flísum . Veggir að hluta til eru flísalagðir upp í loft með ljósum flísum . Þvottaherb . : Gólf í þvottaherbergi er flísalagt með ljósum flísum . Innrétting fyrir þvottavél og þurrkara og sér innrétting með skolvaski . Í íbúð 0202 er gert ráð fyrir þvottavél og þurrkara í baðherbergi . Hreinlætistæki : Öll hreinlætis - og blöndunartæki eru af viðurkenndri gerð frá Grohe og koma þar sem teikningar sýna . Svefnherbergi : Í svefnherbergjum er harðparket á gólfum og fataskápur . Fataskápar eru þar sem teikningar sýna . Raflögn : Raflögn er fullfrágengin . LED Ljós fylgja í eldhúsi , þvottahúsi , baðherbergi og anddyri í öllum íbúðum , ýmist ljóskúplar og innfelld lýsing . Í öðrum rýmum innan íbúðar er skilajós . LED Útiljós eru á stigapalli og svölum Uppsettur reykskynjari fylgir hverri íbúð . Ljósleiðaratenging er í hverri íbúð . Lagnaleiðir fyrir bílhleðslustöðvar eru frágengnar í jörðu fyrir hverja íbúð . Forstofa : Í forstofu eru ljósar flísar á gólfum og fataskápur . Geymslur : Hverri íbúð fylgir skápur í sameign . Gólf í geymslum verða lögð epoxy sem nær upp á veggi . Veggir ( einangraðir léttir veggir ) verða málaðir . Í hvoru húsi er einnig sameiginleg hjóla - og vagnageymsla sem stendur í sjáflstæðu húsi á lóð . Pípulögn : Hitakerfi hússins er með hefðbundu ofnakerfi . Ljósleiðari : Ljósleiðari eða nettenging verður tengd úr sameign inn í hverja íbúð og þaðan í tengil í stofu . Í öðrum herbergjum eru lagnaleiðir fyrir tölvu / síma og loftnet . Eldvarnir : Hver íbúð er sjálfstætt brunahólf . Reykskynjari og handslökkvitæki verður sett upp í hverri íbúð . Sameign : Sameign samanstendur einvörðungu af geymslurými og er ætluð sem hjóla - og vagnageymsla þar er einnig inntakrými húsanna . Sameign verður upphituð og fullfrágengin . Til áréttingar Lýsingu þessari er ekki ætlað að vera tæmandi um einstök atriði . Fasteignasalar ( löggiltir ) eru því starfsstétt sem bera mikla ábyrgð .